Sirië - Geopende Deure
Christelike bevolking 4% Christene in die land
2020 Ranglysposisie 11
2019 Ranglysposisie 11
Die land se voortslepende burgeroorlog het dit in ’n beroering gelaat, en Christene spring nie die algemene lyding vry nie. Verder is hulle nog meer kwesbaar wanneer magte wat vyandiggesind is teenoor Christenskap aan bewind is in hul tuisstreke. Selfs in die meer stabiele gedeeltes van Sirië ervaar Christene wat Islam verlaat het, druk en diskriminasie van hul gemeenskappe.
Namate die konflik in Sirië voortduur, behou Islamitiese ekstremiste beheer oor gedeeltes van Sirië. Die meeste historiese kerke in hierdie gebiede is óf gesloop óf in Islamitiese sentrums verander. Die Christelike geloof mag nie in die openbaar uitgeleef word nie, en kerkgeboue en kloosters mag nie herstel word nie.
“Ons is gefrustreerd in Sirië. Soms het ons hoop, maar net wanneer ons begin hoop, gebeur iets en al ons hoop verdwyn. Dit breek my hart om al die lyding om my te sien.”
– Pastoor Edward, een van Geopende Deure se hoofkontakte in Sirië
Hoewel baie Christene die land verlaat het, kies sommige Christene, soos pastoor Edward, om steeds in Sirië te bly. Hulle dien hul gemeenskappe te midde van die oorlog.
Bid vir Sirië:
Bid vir vrede in Sirië, en dat die oorlog en geweld beëindig sal word.
Bid vir Christene wat in streke onder Islamitiese bewind leef, wat Christene gewelddadig onderdruk. Bid vir krag en hoop.
Bid vir die gelowiges wat kies om in Sirië te bly. Mag die vreugde van die Here hulle te midde van vervolging versterk.
Geopende Deure bemoedig die plaaslike Kerk in samewerking met plaaslike kerkvennootskappe, deur die leierskap te versterk en hulle te help om gebruik te maak van die talle geleenthede vir bediening in die voortslepende krisissituasie in die land. Ons doen dit deur verskeie tipes opleiding, traumaberading, noodleniging, Christelike literatuurverspreiding en voorbidding.
Building up the Church in Syria (Only available in English)
ŉ Noemenswaardige oomblik vir die Midde-Oosterse Kerk